# Mr. & Mrs. Smith (film, 2005)

| Mr. & Mrs. Smith |
| --- |
| Kino-poster |
| Režija | Doug Liman |
| Producent | Akiva Goldsman Arnon Milchan |
| Scenario | Simon Kinberg |
| Uloge | Brad Pitt Angelina Jolie Vince Vaughn Kerry Washington Adam Brody |
| Muzika | John Powell |
| Fotografija | Bojan Bazelli |
| Montaža | Michael Tronick |
| Studio | Regency Enterprises New Regency Summit Entertainment Weed Road Pictures |
| Distribucija | 20th Century Fox |
| Premijera | 7. juna 2005 (2005-06-07) (Kuvajt) 10. juna 2005 (2005-06-10) (SAD) |
| Trajanje | 120 min. |
| Zemlja |  Sjedinjene Države |
| Jezik | engleski |
| Budžet | $110 million |
| Bruto prihod | $478,336,279 |

Gospodin i gospođa Smit (engleski: *Mr. & Mrs. Smith*) je američka akciona komedija s Bredom Pitom i Andželinom Žoli u naslovnim ulogama.

## Radnja

Džon i Džejn Smit su prosečan bračni par iz predgrađa koji uživa u svom običnom braku u provinciji. Međutim, jedno od drugog kriju ono zbog čega bi se poubijali da znaju: gospodin i gospođa Smit su zapravo veoma dobro obučeni i plaćeni izuzetno efikasni atentatori koji rade za suparničke organizacije. Gospodin i gospođa Smit otkrivaju nova uzbuđenja u braku kada ih organizacije unajme da ubiju jedno drugo. Tada počinje prava zabava. Rezultat je vrhunski akcioni spektakl, dok gospodin i gospođa Smit u svom braku isprobavaju i svoje veštine.

Film počinje tako što Džon i Džejn Smit posećuju bračnog savetnika. Oni su u braku pet ili šest godina. Upoznali su se u Bogoti, Kolumbija i na brzinu su se venčali.
Jedno drugome su lagali o svom poslu. Oboje su plaćene ubice koje rade za suparničke agencije, ali su živeli zajedno pet ili šest godina ne znajući za to. Kada su oboje dobili zadatak da ubiju Bendžamina Denca otkrili su da su plaćene ubice. Poslodavci su im naredili da ubiju jedno drugo. Njih dvoje morali su da biraju između svog supružnika i profesije. Nameravali su da ubiju jedno drugo, ali kada su uperili oružje jedno u drugo Džon nije mogao da puca i rekao je da Džejn ako želi može da ga ubije. Džejn je shvatila da je to čovek koga je volela i da ga još uvek voli. U međuvremenu njihovi poslodavci su ucenili njihove glave na 400,000 $. Smitovi su odlučili da se bore protiv svojih. Uhvatili su Denca da im on kaže šta zna. On im je otkrio kako su njihovi šefovi kada su otkrili za njihov brak poslali njega kao metu u cilju da se Džon i Džejn poubijaju. Kasnije su Smitovi u jednoj velikoj robnoj kući pobili veliki broj specijalaca poslatih od strane njihovih poslodavaca da ih ubiju. Film se završava tako što su oni opet kod bračnog savetnika i govore mu kako im se u poslednje vreme brak mnogo poboljšao.

## Uloge

| Glumac
 | Uloga
 |
| --- | --- |
| Bred Pit | Džon Smit
 |
| Andželina Žoli | Džejn Smit
 |
| Keri Vošington | Džasmin
 |
| Vilijam Fikner | doktoo Veksler
 |
| Andžela Baset | Atlanta
 |
| Mišel Monahan | Gven
 |

## Citati iz filma

* Edi:Reci mi da si se opametio i ubio si onu lažljivu kučku.
* Džejn: Ovu lažljivu kučku?
* Džejn: Između nas postoji ogroman prostor i on se neprestano puni stvarima koje ne kažemo jedno drugom. Kako se to zove?
* Bračni savetnik: Brak.
* Džejn: Kako sam izgledala kada si me prvi put ugledao?
* Džon: Izgledala si kao božićno jutro.
* Džon. Dobro ja ću prvi. Vidite, mi ne treba da budemo ovde u braku smo pet godina godina.
* Džejn: Šest.
* Džon: Pet-šest godina.
* Džon: Pleši sa mnom.
* Džejn: Ti ne znaš da plešeš.
* Džon: To je bio samo deo moje maske, srce.
* Džejn: Da li je i lenjost bila deo nje?
* Laki: Šta tražiš posao?
* Džon: Ti si posao.

## Vanjske veze

* *Gospodin i gospođa Smit* na sajtu IMDb
* Sližbene stranice *Gospodin i gospođa Smit* Arhivirano 2007-03-23 na Wayback Machine-u
* Gospodin i gospođa Smit (film iz 2005) нa PORT.rs (`sh`)